CELEX: 32013R0308
Language: hu
Date: 2013-04-03 00:00:00
Title: A Bizottság 308/2013/EU végrehajtási rendelete ( 2013. április 3. ) egy NCIMB 30083 Lactobacillus plantarumot tartalmazó készítmény és egy NCIMB 30084 Lactobacillus plantarumot tartalmazó készítmény bármely állatfaj takarmányadalékaként való engedélyezéséről  EGT-vonatkozású szöveg

4.4.2013   
            
            
               HU
            
            
               Az Európai Unió Hivatalos Lapja
            
            
               L 94/1
            
         A BIZOTTSÁG 308/2013/EU VÉGREHAJTÁSI RENDELETE
   (2013. április 3.)
   egy NCIMB 30083 Lactobacillus plantarumot tartalmazó készítmény és egy NCIMB 30084 Lactobacillus plantarumot tartalmazó készítmény bármely állatfaj takarmányadalékaként való engedélyezéséről
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 9. cikke (2) bekezdésére,
   mivel:
   
               (1)
            
            
               Az 1831/2003/EK rendelet rendelkezik az adalékanyagok takarmányokban történő felhasználásának engedélyezéséről, valamint az engedélyek megadásának feltételeiről és az engedélyezési eljárásokról. Az 1831/2003/EK rendelet 10. cikkének (7) bekezdése – a 10. cikk (1)–(4) bekezdésével együtt értelmezve – külön előírásokat határoz meg azoknak a termékeknek az értékelésére, amelyeket az említett rendelet alkalmazásának kezdetekor az Unióban szilázs-adalékanyagként használtak.
            
         
               (2)
            
            
               Az 1831/2003/EK rendelet 10. cikke (1) bekezdésének megfelelően egy NCIMB 30083 Lactobacillus plantarumot tartalmazó készítményt és egy NCIMB 30084 Lactobacillus plantarumot tartalmazó készítményt mint a „szilázs-adalékanyagok” funkcionális csoportba tartozó, meglévő termékeket valamennyi állatfajra vonatkozóan felvettek a takarmány-adalékanyagok uniós nyilvántartásába.
            
         
               (3)
            
            
               Az 1831/2003/EK rendelet 10. cikkének a 7. cikkel összefüggésben értelmezett (2) bekezdése szerint kérelmeket nyújtottak be e készítmények valamennyi állatfaj takarmány-adalékanyagaként történő engedélyezésére, kérelmezve ezeknek az adalékanyagoknak a „technológiai adalékanyagok” kategóriába és a „szilázs-adalékanyagok” funkcionális csoportba való besorolását. A kérelmek tartalmazták az 1831/2003/EK rendelet 7. cikkének (3) bekezdésében előírt adatokat és dokumentumokat.
            
         
               (4)
            
            
               Az Európai Élelmiszerbiztonsági Hatóság (a továbbiakban: Hatóság) 2012. december 13-i véleményében (2) megállapította, hogy az érintett készítmények a javasolt felhasználási feltételek mellett a célfajokra, a kezelt szilázzsal takarmányozott állatokból származó termékek fogyasztóira és a környezetre nézve biztonságosnak tekintendők. A Hatóság megállapította továbbá, hogy mindkét készítmény – a szárazanyag jobb megóvása és a fehérjevesztés csökkentése révén – javíthatja a könnyen vagy mérsékelten nehezen silózható takarmányfajtákkal történő szilázs-előállítást. A Hatóság szerint nem szükséges a forgalomba hozatalt követő felügyeletre vonatkozó egyedi előírásokat elrendelni. A Hatóság ellenőrizte továbbá az 1831/2003/EK rendelettel létrehozott referencialaboratórium által benyújtott, a takarmányban lévő takarmány-adalékanyagok vizsgálatára alkalmazott analitikai módszerekről szóló jelentést.
            
         
               (5)
            
            
               Az érintett készítmények értékelése azt mutatja, hogy az 1831/2003/EK rendelet 5. cikkében előírt engedélyezési feltételek teljesülnek. Ennek megfelelően az említett készítmények használata az e rendelet mellékletében meghatározottak szerint engedélyezhető.
            
         
               (6)
            
            
               Mivel semmilyen biztonsági ok nem indokolja az engedélyezési feltételek azonnali módosítását, átmeneti időszakot kell biztosítani az érdekelt felek számára, hogy felkészülhessenek az engedélyezésből adódó új követelmények teljesítésére.
            
         
               (7)
            
            
               Az e rendeletben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
            
         ELFOGADTA EZT A RENDELETET:
   1. cikk
   Engedélyezés
   A mellékletben meghatározott, a „technológiai adalékanyagok” adalékanyag-kategóriába és a „szilázs-adalékanyagok” funkcionális csoportba tartozó készítmények takarmány-adalékanyagként történő használata a mellékletben meghatározott feltételek mellett engedélyezett.
   2. cikk
   Átmeneti intézkedések
   A mellékletben szereplő készítmények és az azokat tartalmazó takarmányok, 2013. október 24. előtt állítottak elő és címkéztek fel a 2013. április 24. előtt alkalmazandó szabályoknak megfelelően, a meglévő készletek kimerüléséig továbbra is forgalomba hozhatók és használhatók.
   3. cikk
   Hatálybalépés
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2013. április 3-án.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 268., 2003.10.18., 29. o.
   
      (2)  EFSA Journal 2013; 11(1): 3041.
   
      MELLÉKLET
      
                  Az adalékanyag azonosító száma
               
               
                  Az engedély jogosultjának neve
               
               
                  Adalékanyag
               
               
                  Összetétel, kémiai képlet, leírás, analitikai módszer
               
               
                  Állatfaj vagy – kategória
               
               
                  Felső korhatár
               
               
                  Minimális tartalom
               
               
                  Maximális tartalom
               
               
                  További rendelkezések
               
               
                  Az engedély lejárta
               
            
                  CFU/kg friss anyagban
               
            
                  
                     Kategória: technológiai adalékanyagok. Funkcionális csoport: szilázs-adalékanyagok
                  
               
            
                  1k20736
               
               
                  —
               
               
                  
                     Lactobacillus plantarum
                  
                  (NCIMB 30083)
               
               
                  
                               
                           
                           
                              
                                 Az adalékanyag összetétele
                              
                              NCIMB 30083 Lactobacillus plantarum készítmény: legalább 5 × 1010 CFU/g adalékanyag-tartalommal
                           
                        
                               
                           
                           
                              
                                 A hatóanyag jellemzése
                              
                              NCIMB 30083 Lactobacillus plantarum
                              
                           
                        
                               
                           
                           
                              
                                 Analitikai módszer
                                  (1)
                              
                              Számlálás a takarmány-adalékanyagban: lemezkenéses módszer (EN 15787)
                              Azonosítás: Pulzáló mezejű gél-elektroforézis (PFGE)
                           
                        
               
                  Valamennyi állatfaj
               
               
                  —
               
               
                  —
               
               
                  —
               
               
                  
                              1.
                           
                           
                              Az adalékanyag és az előkeverék használati utasításában fel kell tüntetni a tárolási hőmérsékletet és az eltarthatósági időtartamot.
                           
                        
                              2.
                           
                           
                              Az adalékanyag minimális dózisa más mikroorganizmus nélkül történő szilázs-adalékanyagként való felhasználása esetén: 1 × 108 CFU/kg friss anyagban.
                           
                        
                              3.
                           
                           
                              Az adalékanyagot könnyen vagy mérsékelten nehezen silózható alapanyagban kell felhasználni (2).
                           
                        
                              4.
                           
                           
                              Biztonsági előírás: használatkor védőmaszk és védőkesztyű viselése ajánlott.
                           
                        
               
                  2023. április 24.
               
            
                  1k20737
               
               
                   
               
               
                  
                     Lactobacillus plantarum
                  
                  (NCIMB 30084)
               
               
                  
                               
                           
                           
                              
                                 Az adalékanyag összetétele
                              
                              NCIMB 30084 Lactobacillus plantarum készítmény: legalább 5 × 1010 CFU/g adalékanyag-tartalommal
                           
                        
                               
                           
                           
                              
                                 A hatóanyag jellemzése
                              
                              NCIMB 30084 Lactobacillus plantarum
                              
                           
                        
                               
                           
                           
                              
                                 Analitikai módszer
                                  (1)
                              
                              Számlálás a takarmány-adalékanyagban: lemezkenéses módszer (EN 15787)
                              Azonosítás: Pulzáló mezejű gél-elektroforézis (PFGE)
                           
                        
               
                  Valamennyi állatfaj
               
               
                   
               
               
                   
               
               
                   
               
               
                  
                              1.
                           
                           
                              Az adalékanyag és az előkeverék használati utasításában fel kell tüntetni a tárolási hőmérsékletet és az eltarthatósági időtartamot.
                           
                        
                              2.
                           
                           
                              Az adalékanyag minimális dózisa más mikroorganizmus nélkül történő szilázs-adalékanyagként való felhasználása esetén: 1 × 108 CFU/kg friss anyagban.
                           
                        
                              3.
                           
                           
                              Az adalékanyagot könnyen vagy mérsékelten nehezen silózható alapanyagban kell felhasználni (2).
                           
                        
                              4.
                           
                           
                              Biztonsági előírás: használatkor védőmaszk és védőkesztyű viselése ajánlott.
                           
                        
               
                  2023. április 24.
               
            
         (1)  Az analitikai módszerek részletes leírása a referencialaboratórium honlapján található: http://irmm.jrc.ec.europa.eu/EURLs/EURL_feed_additives/Pages/index.aspx
      
         (2)  Könnyen silózható takarmány: > 3 % oldható szénhidrát a friss alapanyagban. Mérsékelten nehezen silózható takarmány: 1,5–3,0 % oldható szénhidrát a friss alapanyagban. A 429/2008/EK bizottsági rendelet meghatározása szerint (HL L 133., 2008.5.22., 1. o.).